**P Á L Y Á Z A T I F E L H Í V Á S**

A Kiskunhalasi Országos Büntetés-végrehajtási Intézet pályázatot hirdet a Biztonsági Osztályon **körletfelügyelői** beosztás betöltésére.

Jogviszony: hivatásos szolgálati jogviszony

**A felvétel feltételei:**

* középiskolai végzettség /érettségi bizonyítvány/;
* magyar állampolgárság;
* kifogástalan életvitel ellenőrzés;
* egészségügyi, pszichikai és fizikai alkalmasság.

**Előnyt jelent:**

* 25-35 év közötti életkor,
* jó fizikum és fizikai erőnlét,
* jártasság önvédelmi vagy küzdősportban,
* katonai szolgálat, egyéb fegyveres, rendvédelmi szervnél töltött szolgálat.

**Főbb feladatai:**

* biztonsági feladat ellátása a körleten,
* irányítja a fogvatartottak tevékenységét,
* munkáltatási feladatokat lát el,
* adminisztratív és működésbiztonsági feladatok ellátása,
* általános szolgálati feladatok ellátása,
* részt vesz a biztonsági, fogvatartási és munkáltatási feladtok szervezésében,
* napi séta szervezése.

**Illetmény:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 5. melléklete alapján (tiszthelyettesi besorolási osztály B besorolási kategória). Illetmény bruttó 236.900,- Ft.

**Amit kínálunk:**

* cafeteria (évi bruttó 200.000,- Ft),
* utazási költségtérítés (15.-Ft/km, bérlet 86%-a),
* előrelépési lehetőség,
* ruházati ellátás /ruhapénz/,
* hosszú távú, biztos munkahely,
* állami szféra előnyei, kedvezményei,
* iskolai képzés /iskolarendszerű oktatás 7 hónap/.

**Szolgálati hely:**

Kiskunhalasi Országos Büntetés-végrehajtási Intézet

6400 Kiskunhalas, Szegedi út 75.

**A jelentkezés benyújtásának helye, módja:**

A jelentkezéseket postai úton a Kiskunhalasi Országos Büntetés-végrehajtási Intézet parancsnokához kell benyújtani. (6400 Kiskunhalas Pf. 333.)

**A pályázathoz kérjük mellékelni:**

* a jelentkező személyes adatait és elérhetőségét is tartalmazó részletes szakmai önéletrajzot (jelenlegi és korábbi munkahelyek feltüntetésével);
* a jelentkező iskolai végzettségét, szakképesítését, idegen nyelv ismeretét igazoló okirat másolatát;
* hozzájáruló nyilatkozatát arra vonatkozóan, hogy a pályázati anyagot az elbírálásban részt vevők megismerik, abba betekinthetnek, valamint az abban foglalt személyes adatait a pályázati eljárás során kezelhetik.

A beosztás azonnal, áthelyezés esetén az állományilletékes parancsnok által meghatározott időponttól, civil pályázó esetén az alkalmassági feltételek megszerzését követően tölthető be.

Bővebb felvilágosítást az intézet személyügyi és szociális osztályán kérhető a +3677795115-as telefonszámon.

**Kiskunhalas, 2019. május 14.**

**Dr. Tanács Eszter Tímea bv. ezredes**

**büntetés-végrehajtási főtanácsos**

**intézetparancsnok**